Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: kisebbség iskolai oktatásának irányelve kiadásáról szóló 32/1997. (XI. 5.) MKM rendelet (a továbbiakban:
Paragraph Index: 586

f) Középiskolába, szakiskolába bejáró tanulók ellátása FAJLAGOS ÖSSZEG: 15 300 forint/fõ/év a 2011/2012. nevelési évre, tanévre – 2011. költségvetési évben idõarányosan 4 hónapra, – 2012. költségvetési évben idõarányosan 8 hónapra. A hozzájárulást a középiskolába, szakiskolába – nappali rendszerû középfokú iskolai oktatásban részt vevõ – bejáró tanulók után a fenntartó – települési önkormányzat a lakott külterületérõl és a közigazgatási területén kívülrõl bejáró tanuló után, – megyei önkormányzat a megyei fenntartásban lévõ intézménybe más megye közigazgatási területérõl bejáró tanuló után, – a Fõvárosi Önkormányzat, fõvárosi kerületi önkormányzat a fenntartásában lévõ intézménybe a fõváros közigazgatási területén kívüli település(ek)rõl bejáró tanuló után veheti igénybe. Bejáró az a gyermek, tanuló, akinek a lakóhelye, ennek hiányában a tartózkodási helye a tanévi nyitó közoktatási statisztikai (október 1-jei) állapot szerint nem azonos az intézmény székhelyével, illetve telephelyével. Lakott külterületrõl bejárónak a hozzájárulás igénylése szempontjából az a gyermek, tanuló tekinthetõ, akit a fenntartó önkormányzat lakott külterületrõl szervezett formában szállít az intézménybe. A kollégiumi elhelyezésben részesülõk esetén, a kollégium székhelyén, illetve telephelyén nevelésben, oktatásban részt vevõk után, továbbá a fõváros közigazgatási területén lakók után, ha fõvárosi székhelyû, illetve telephelyû óvodát, iskolát vesznek igénybe, a hozzájárulás nem igényelhetõ.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes